Doi căței care păreau de nedespărțit pe străzile din Bacău au ajuns vedete pe internet după ce actualii lor stăpâni au publicat pe rețelele sociale imagini absolut impresionate cu felul în care arătau înainte de a-i salva și cu felul în care au arătat în ziua nunții lor.
Cățelușii au avut norocul de a fi adoptați în Marea Britanie de un cuplu care, de curând, a avut parte de unul dintre cele mai importante evenimente din viață, și anume, căsătoria.
Iată cum s-au tranformat cățeii din cerșetori în prinți!
Doi maidanezi din Bacău au fost adoptați în UK și au devenit cavaleri de onoare la nunta stăpânilor
În ultimii ani, adopțiile de animale fără stăpân au devenit din ce în ce mai promovate în mediul online, datorită posibilității unei vizibilități crescute a cazurilor.
Oamenii au început să formeze pe rețelele sociale comunități ale iubitorilor de animale, unde aceștia își dau interesul pentru a găsi noi stăpâni pentru câinii și pisicile fără stăpân, dar și pentru alte animale abandonate.
Se pare că acesta a fost și cazul celor doi cățeluși din Bacău care acum duc o viață minunată alături de stăpânii lor care îi iubesc necondiționat și care și-au dorit să îi salveze de la viața de chin pe care o trăiau pe străzile din Bacău.
De curând, o internaută, care se ocupă cu ingrijirea a zeci de animale, a publicat imaginile viralizate extrem de rapid în mediul online, în care cei doi căței apar mai fericiți ca niciodată, demonstrând că iubirea față de animale încă există!
„Maidanezi de Bacău găsiți împreună, acum cavaleri de onoare la nunta celor 2 oameni frumoși care i-au adoptat în UK!!! O poză PERFECTĂ în lumea lor perfectă!” este descrierea care a venit în completarea imaginilor de-a dreptul superbe!
Internauții au reacționat imediat la imaginile copleșitoare!
„Ăsta e genul de satisfacție care te face să nu renunți, deși niciodată nu vei reuși să schimbi lumea. Cert e că reușești să schimbi niște destine, restul nu mai contează... Felicitări și putere în continuare!”
„Ce mă unge pe suflet când văd astfel de povești, căței ai nimănui cândva, în prezent trăiesc ceea ce se numește o familie... a lor, numai a lor... Felicitări frumoși lor și Casă de Piatră tuturor celor patru!”
„Foarte frumoși, Casă de piatră și multe împliniri să aveți, alături de aceste suflețele minunate. Respect maxim. Un exemplu demn de urmat. Felicitări oameni frumoși. Tot binele din lume să aveți. Sunteți o familie frumoasă”
„La noi au fost aruncați. La străini sunt apreciați. Bine că și-au găsit-o căsuță cu stăpâni cu inimă mare!” sunt doar câteva dintre comentariile celor care au rămas impresionați de povestea celor doi maidanezi.